Segons el sondatge del CRES, els qui tenen la nacionalitat andorrana s´ubiquen, majoritàriament, en el centre, després en l´esquerra i en el centreesquerra. Les posicions de centredreta només són compartides per un 9,3% i les de dreta per un 7,3%.



Els residents, per la seva banda, es consideren de centre i en menor mesura d´esquerra. Les opinions de la dreta són compartides per un 11,5%.



Per altra banda, el Consell General rep una nota de sis sobre deu per part dels enquestats andorrans pel CRES. És la qualificació més elevada. El Tribunal Constitucional i els comuns segueixen en aquesta valoració. De fet, els nacionals només suspenen dues institucions: els Coprínceps i els partits polítics.



Pel que fa a l´opinió dels residents sobre aquesta qüestió, la nota més bona l´atorguen als comuns, el Tribunal Constitucional i el Consell General, per aquest ordre. Coincideixen en un àmbit amb els andorrans: la institució que menys valoren són els partits polítics.



Informa: Pere Moliné